Die storie van Racheltjie de Beer | Naledi
Tuis/Nuwe Vrystellings/Die storie van Racheltjie de Beer
Racheltjie, haar Pa, haar boetie Jamie en Frikkie die hanskalf trek al vir maande na die groot stad waar ’n beter lewe op hulle wag. Maar wanneer die ossewa breek, moet hulle oorbly by Tant Soekie se verlate ou plaashuis. “As die bergrivierlelie blom soos nou, beteken dit swaar sneeu,” waarsku die ou tante. Sy weet Tant Soekie is reg, want Racheltjie verstaan die taal van plante. Daardie nag word sy wakker en sien die sneeu, maar haar boetie is skoonveld. Sy weet sy moet hom veilig hou, en gaan soek hom in die koue nag. Hierdie geïllustreerde storie vir jong lesers tussen die ouderdom van 7 en 9 jaar is gebaseer op die bekende Suid-Afrikaanse volksverhaal, wat ook binnekort as film in teaters gewys gaan word.
Antoinette Louw is ‘n aktrise en skrywer. In 2014 ontvang sy die SAFTA vir Beste Aktrise in ‘n Vollengte Film vir haar spel in Deon Meyer se Die Laaste Tango – die hoogste toekenning in Suid-Afrika vir filmspel en ‘n eerste vir ‘n Afrikaanse aktrise. Vir haar eerste vroulike hoofrol in ‘n internasionale film, An Act of Defiance, ontvang sy die Cape Town International Film Market and Festival se toekenning vir Beste Aktrise – ook ’n eerste vir ’n Suid-Afrikaanse aktrise. Sy het ook al verskeie dramatekste na Afrikaans vertaal, was mede-skrywer van die bekroonde teaterstuk Amper, Vrystaat, en is ’n rubriekskrywer vir Beeld en Netwerk 24.
Sien al Antoinette Louw se boeke
Lewer die eerste resensie vir “Die storie van Racheltjie de Beer” Cancel reply